**ELŐTERJESZTÉS**

**Körmend Város Önkormányzata Képviselő-testülete 2023. március 30-i ülésére**

**Tárgy:** elővásárlási jog kapcsán nyilatkozattétel

Tisztelt Képviselő-testület!

Dr. Gál Gyula megbízott ügyvéd kereste meg Körmend Város Önkormányzatát azzal, hogy a M.SZ. P. értékesíteni kívánja a körmendi 307/1/A/9 hrsz-ú, 47 m2 alapterületű, iroda megjelölésű ingatlant B.K. Vevő részére 10.700 e Ft. vételárért. A lakás Körmenden, a Szabadság tér 11. 1. emelet 4. alatt található. A Társasházban az Önkormányzat az elmúlt időszakban több helyiséget is értékesített (pl. legutóbb a ZENIT Kft. javára történt itt értékesítés). Az Önkormányzat költségvetésében jelenleg nincs fedezet ilyen kiadásra, és az egyre növekvő -és jelenleg nagyon drasztikus működési költségek (áram, gáz, közétkeztetés) növekedésére is figyelni kell, ezért azt javasoljuk, hogy az Önkormányzat az elővásárlási jogával – amely jog az Önkormányzatot a Társasház műemlék jellege miatt illeti meg - ne éljen, mert a korábbi értékesítésekkel már kisebbségi tulajdonos az ingatlanban. Az adásvételi szerződést csatoljuk.

**HATÁROZATI JAVASLAT**

Körmend Város Önkormányzata Képviselő-testülete a körmendi 307/1/A/9 hrsz-ú ingatlan értékesítése során a Körmenden, 2023. 02.27-én létrejött „Adásvételi szerződés” megismerését követően úgy dönt, hogy nem élni kíván elővásárlási jogával.

Körmend, 2023. 03. 23.

**Bebes István**

**polgármester**